A fenti tö

# ***Csanytelek Község Önkormányzata Jegyzőjétől***





*6647 Csanytelek, Volentér János tér 2. sz.*

🖀: 63/578-512, 06/20/3142365 Email: [jegyzo@csanytelek.hu](mailto:jegyzo@csanytelek.hu)

----------------------------------------------------------------------------------------------------------------

CS/928-1/2021.

**E l ő t e r j e s z t é s**

**Csanytelek Község Önkormányzata Polgármestere**

**2021. májusi döntéséhez**

**Tárgy:** *az önkormányzat hulladékgazdálkodási közfeladata ellátásáról és igénybevételéről szóló 8/2016. (VII. 29.) önkormányzati rendelet módosításának kezdeményezése, …/2021. (V. .. .) önkormányzati rendelet alkotására javaslattétel*

**Tisztelt Polgármester úr!**

Tájékoztatom Önt arról, hogy a **Kormány** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki a 27/2021. (I. 29.) Korm. rendelettel.** A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése értelmében a **veszélyhelyzetben a települési önkormányzat képviselő-testületének** **feladat- és hatáskörét a polgármester** **gyakorolja.** Ez azt jelenti, hogy az adott Bizottság és a Képviselő-testület sem tart ülést, döntést nem hoz, mert helyette és nevében a Polgármester úr jogosult eljárni. Ennek a rendelkezésnek megfelelve nyújtom be Önnek a tárgyi előterjesztést jóváhagyásra, az alábbiak figyelembe vétele mellett.

Az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 19. § (1) bekezdés d) pontja rendelkezésének eleget téve terjesztem be Önnek a tárgyi alaprendeletet módosító önkormányzati rendelet-tervezetet jóváhagyásra.

A Képviselő-testület tárgyi alaprendelete kiadása óta eltelt időszak alatt a vonatkozó központi jogszabály módosítása miatt többszöri, általam végrehajtott felülvizsgálat során rögzítetten, nem igényelt változás átvezetést a helyi jogszabályon, idén március 01. napjáig.

A hulladékról szóló 2012. évi CLXXXV. törvény (a továbbiakban: Ht.) átfogó módosítása 2021. március 1. napján lépett hatályba, melyben a 88. § (4) bekezdés a) pontjában adott felhatalmazást a központi jogalkotó az önkormányzat képviselő-testülete számára önkormányzati rendelet alkotására, benne a 35. § (1) bekezdés h) pontja beiktatásával, *az elhagyott hulladék felszámolásához szükséges helyi intézkedések körének* meghatározására. A jogalkotásra való felhatalmazás nem kizárólag jog, hanem jogalkotásra való kötelezés is egyben, ami nem hagy választási lehetőséget a helyi jogalkotó számára. Ezt támasztja alá a jogalkotásról szóló 2010. évi CXXX. törvény (a továbbiakban: Jat.) 5. § (8) bekezdése, ami kimondja, hogy a *felhatalmazás jogosultja a jogszabályt köteles megalkotni.* Az Alaptörvény 32. cikk (3) bekezdésében foglalt rendelkezésnek is meg kell felelni, miszerint *önkormányzati rendelet nem lehet ellentétes más jogszabállyal.*

A tárgyi alaprendelet módosítása nélkül, 3 központi jogszabályi kötelezés teljesítését mulasztaná el a helyi jogalkotó, amely a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 132. § (1) bekezdésében rögzített, *az illetékes Kormányhivatal törvényességi felügyeleti eljárása eszköztárának* alkalmazására adna okot. Az idézett rendelkezés a polgármester és általa a jegyző fegyelmi felelősségre vonásától, a felügyeleti bírság kiszabásáig, az önkormányzati rendelet alkotás Kormánymegbízott általi végrehajtásáig, az önkormányzattal szemben indítható bírósági eljárásról, vagy a központi pénzügyi támogatás megvonásának szankciója alkalmazása adta lehetőségéről nem is szólva.

A törvényben foglaltak végrehajtására központi jogszabály megalkotására adott felhatalmazásában foglaltaknak a mai napig sem tett eleget a központi jogalkotó, így semmilyen támpont nincs arra, hogy milyen elvárásokat fogalmaz meg, illetve ír elő a rendeletben, amelyre szintén igaz, hogy azzal sem lehet ellentétes az önkormányzati rendelet.

A Csongrád-Csanád Megyei Kormányhivatal illetékes Főosztálya Vezetője a megyei onlein jegyzői értekezleten hívta fel a figyelmet a hatályos tárgyi önkormányzati rendelet módosítására, a fent írt eljárás elkerülése érdekében. A helyzetet nehezíti, hogy a jól bevált elektronikus felületet (NJT) felváltotta az *Integrált Jogalkotási Rendszer* (IJR), amely az önkormányzati rendelet publikálására szolgál. Az IJR felülete működtetése tőlünk független, külső közreműködő szervezet által történik, ahol dolgoznak a hibák elhárításán, ami számunkra a dokumentumok határidőn túli küldését jelenti, ami szankcionálható. A felületen való jogalkotás és az önkormányzati rendelet határidőben való beküldése egyenlőre - technikai okok miatt – lehetetlen.

Polgármester úr figyelmébe ajánlom a tárgyban általam a Jat.17. és 18. § szerint elkészített *előzetes hatásvizsgálat* és az önkormányzati rendeletkiadásának *általános és részletes indokolásában* foglaltakat, amely megkönnyíti a tárgyi jogértelmezést.

A Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet 20. § (3) bekezdése értelmében, az *önkormányzati rendelet-tervezetet az NJT-ben közzé kell tenni,* kivéve, a 21. § a) pontja szerinti körbe tartozó eseteket.

Nincs számottevő kihatása a módosító önkormányzati rendeletben foglaltaknak, tekintettel arra a jogalkotói elvárásra, miszerint *nem alkalmaz szankciót olyan élethelyzetekben, amelyet más módon is meg tud oldani az önkormányzat.* Ebből a szempontból *lényegesnek tartom* ***az önkormányzati rendelet indokolása NJT-ben való közzétételét*** és annak az önkormányzat honlapján való megjelenítését, melyről a település lakossága a Csanyi Hírmondóban kap tájékoztatását a hatályba lépő jogszabályban foglaltakról.

A tárgyi önkormányzati rendelet-tervezetben a település köztisztasága, környezetvédelme, a közterületek rendjének fenntartása érdekében az elhagyott hulladék közterületen való megjelenésének megelőzésére és a környezetszennyezés károsító hatásának megszüntetése érdekében *helyben alkalmazható eljárásrend kialakítása és a feladatok megosztása jelenik meg.* A helyi *civil szervezetek tagságának, a helyi oktatási- nevelési intézmények gyermek közösségének és a település lakossága köréből jelentkező önkéntesek bevonása*  a környezettudatos magatartás állandóvá tételét is szolgálja, amely jelentős szerepet játszik a *településről alkotott kép alakításában is.*

Fontos feladat vár a helyi Polgárőr Egyesület tagjaira is, akik tevékenységi körébe beilleszthető olyan jelzőrendszer működtetése, amely a legfőbb cél elérését, az elhagyott hulladék felszámolását segítheti elő településünkön. A feladatellátás havi rendszerességével egy folyamatot képvisel, amely a település közterületein lévő térfigyelő kamerák közterületfelügyelő általi adataira támaszkodva, támpontot adhat az elhagyott hulladék hollétének felderítésében és a további szükséges intézkedések megtételére. Az évi 1 alkalomra (a Föld napjára) szervezett akció a település köztisztaságának biztosításán túl, a fenntartható fejlődést is szolgálja, amely sok szállal kötődik az önkormányzat több tervében foglaltak végrehajtásához. A módosító rendelet hatályba léptetése időpontjára tett javaslatomban azért szerepel a kihirdetést követő nap, mert a jogszabályban foglaltak megismerésére kellő idő áll rendelkezésre, ami nem igényel felkészülést az érintettek számára.

Az önkormányzati rendelet megfelel a Jat. és annak végrehajtására kiadott, a jogszabályszerkesztésről szóló 61/2009. (XII. 14.) IRM rendelet előírásainak, mind a tartalmi, mind a formai követelményeknek egyaránt. Az önkormányzati rendelet polgármester úr és a jegyzői aláírását követően kerül kihirdetésre, a helyben szokásos módon, az SZMSZ előírásai szerint, a hivatal hirdetőtáblájára való kifüggesztéssel.

**Tisztelt Polgármester úr!**

Indítványozom a tárgyi előterjesztésben írtak, a hozzá csatolt előzetes hatásvizsgálat, az indokolás és az önkormányzati rendelet-tervezetben foglaltak változtatás nélküli elfogadását és tárgyban önkormányzati rendelet kiadását.

C s a n y t e l e k, 2021. április 28.

Tisztelettel:

………………………………….

Kató Pálné jegyző